22 Re ka leboga kudu gakaakang gore toka ya Modimo e akaretša se se fetago go fo ahlola bafoši! A hlahlwa ke toka ya gagwe, Jehofa o dirile gore re kgone go ba le tebelelo e thabišago e le ka kgonthe—bophelo bjo bo phethagetšego bjo bo sa felego lefaseng leo “xo axilexo tokô.” (2 Petro 3:13) Modimo wa rena o dirišana le rena ka tsela ye ka gobane toka ya gagwe e tsoma go phološa go e na le go ahlola. Ka kgonthe, go kwešiša bogolo bja toka ya Jehofa gakaone go re batametša go yena! Dikgaolong tše di latelago, re tla hlahloba kamoo Jehofa a bonagatšago seka se seo se kgahlišago. 12 Ka ge re sa phethagala, ka moka ga rena re dira dibe. Diphošo tše dingwe ke tše dikgolo go feta tše dingwe. Diphošo tše dingwe di ka no se lokišege. Re ka swanelwa ke go no lebeletšana le ditlamorago tša tšona. (Bagal. 6:7) Eupša re tshepa seo Modimo a se boletšego, gore ge e ba re itshola, o tla re thekga dinakong tše thata, le ge re ipaketše mathata ao.—Bala Jesaya 1:18, 19; Ditiro 3:19.